تہران : ایران شام آ اسرائیلی فضائی جلہو اٹ اِرا ایرانی فوجی نا زوال نا بیرءِ ہلنگ نا عزم درشان کرساپارینے کہ غاصب صیہونی ریاست نا دہشت گردی نا کارروائی تا پبی ورندی ءِ ایتنہ‘ درملکی خبر رساں ادارہ نا رد اٹ تینا اسہ ٹویٹ اسے ٹی ایرانی حکومتی ترجمان علی بہادری جہرومی پارے کہ تل ابیب حکومت الس نا تینا تہہ انا تنکی آن چکار ءِ اسہ کنڈآکننگ کن دہشت گردی نا کارروائی کیک‘ او نوشتہ کارے کہ صیہونی حکومت وایلو دہشت گرد ریاست آتا عادت ءِ کہ او الس نا چکار ءِ اسہ کنڈ کننگ و تینا تہہ نا ویل آتا پاش کپننگ کن ہمو وخت آ پیشن ملک دہشت گردی نا کارروائی کیرہ ولے اوفتے سما مرے کہ دہشت گردی نا کارروائی تا پبی ورندی تننگک۔
(آن لائن)
